သာ့ဒ်မစ်လ် အင်စတီကျု
တစ်ကိုယ်ရည် ဘုရားနှင့် အချိန်ယူခြင်း အထိမ်းအမှတ် တံဆိပ်
မိန့်တော်မူချက်တို့သည် အကျွန်ုပ်အာခေါင်၌အလွန်ချိုကြပါ၏။ ခံတွင်းထဲမှာပျားရည်ထက် သာ၍ချိုကြပါ၏။
ဆာလံ ၁၁၉း၁၀၃
လူပျိုသည် မိမိသွားသောလမ်းကို အဘယ်သို့ သန့်ရှင်းစေနိုင်ပါမည်နည်းဟူမူကား၊ နှုတ်ကပတ်တော်အတိုင်း သတိပြုရမည်။ အကျွန်ုပ်သည် ကိုယ်တော်ကိုစိတ်နှလုံးအကြွင်းမဲ့ရှာပါ၏။ ပညတ်တော်လမ်းမှလွှဲစေတော်မမူပါနှင့်။ ကိုယ်တော်ကိုမပြစ်မှားဘဲ နေနိုင်မည်အကြောင်း၊ ဗျာဒိတ်တော်ကိုနှလုံးထဲမှာ သိုထားပါပြီ။ အိုထာဝရဘုရား၊ ကိုယ်တော်သည်မင်္ဂလာရှိတော်မူ၏။ အထုံးအဖွဲ့တော်တို့ကို အကျွန်ုပ်၌သွန်သင်တော်မူပါ။ စီရင်တော်မူရာနှုတ်တော်ထွက် အလုံးစုံတို့ကို အကျွန်ုပ်သည် ကိုယ်နှုတ်နှင့် ဟောပြောပါ၏။ ခပ်သိမ်းသောစည်းစိမ်ဥစ္စာကို ရဘိသကဲ့သို့၊ သက်သေခံတော်မူရာလမ်း၌ ဝမ်းမြောက်ပါ၏။ ပေးတော်မူသောသြဝါဒကိုဆင်ခြင်၍ လမ်းခရီးတော်တို့ကို ကြည့်ရှုပါ၏။ အထုံးအဖွဲ့တော်တို့၌ မွေ့လျော်ပါ၏။ နှုတ်ကပတ်တော်ကို မမှတ်ဘဲမနေပါ။
ဆာလံ ၁၁၉း၉-၁၆
အကျွန်ုပ်တို့ကိုကရုဏာတော်နှင့် အလျင်အမြန်ရောင့်ရဲစေတော်မူပါ။ သို့ပြုလျှင် တစ်သက်လုံးဝမ်းမြောက်ရွှင်လန်းကြပါလိမ့်မည်။
ဆာလံ ၉၀း၁၄
သမ္မာကျမ်းစာလေ့လာသူအများ ဖြားယောင်းသွေးဆောင်ခံရမှုမှာ ကောင်းကင်ဘုံရှင် ဖခမည်းတော်ကို သိလာဖို့ထက်၊ ဘုရားသခင်အကြောင်းလေ့လာရန် ကျမ်းစာကိုကြည့်ရှုခြင်း ဖြစ်သည်။ သင့်အနေဖြင့် အသင်းတော်ခေါင်းဆောင် သို့မဟုတ် အသင်းသားပင်ဖြစ်စေ ခရစ်ယာန်အားလုံးသည် နှုတ်ကပတ်တော်အားဖြင့် ဘုရားသခင်နှင့် ပုဂ္ဂိုလ်ရေးအရ ရင်းနှီးစွာ သိကျွမ်းရန် လိုအပ်သည်။ ဤနည်းအားဖြင့် ကျွန်ုပ်တို့၏နှလုံးသားများကို ခမည်းတော်၏စိတ်နှလုံး နှင့် ချိတ်ဆက်နိုင်ပြီး၊ ကျွန်ုပ်တို့အပေါ်ထားသော ကိုယ်တော်၏တည်ကြည်သောမေတ္တာတရားကို သိရှိလာနိုင်သည်။ ဤအထိမ်းအမှတ်တံဆိပ်သည် ကောင်းကင်ဘုံရှင်ခမည်းတော်နှင့် ဆက်ဆံရေး ကိုတွန်းအားပေးသည့် ဘုရားနှင့်အချိန်ယူခြင်းအသက်တာရရှိစေရန် သင့်အားကူညီပေးမည်ဖြစ် သည်။ သင့်အတွက် ခမည်းတော်၏အသံတော်နှင့် နှလုံးသားကိုရှာကာ၊ အခြားသူများကိုလည်း ကိုယ်တော်၏နှလုံးသားသို့ သင်မည်သို့ပို့ဆောင်နိုင်ကြောင်း လေ့လာပါ။
အမှတ်တံဆိပ် အစိတ်အပိုင်းများ[footnoteRef:1]_ [1:  ဤအမှတ်တံဆိပ်အတွက် အခြေခံအကြမ်းဖျဉ်းဖော်ပြချက်နှင့် CBR ဂျာနယ်မှ ရယူထားသော ဆွေးနွေးချက်အားလုံး။  (Ted Sinn၊ www.thecbrjournal.com ၂၀၀၅)] 

ဆုတောင်းခြင်းအားဖြင့် အရှုံးပေးလိုက်ပါ။ – ကျွန်ုပ်တို့သည် နှိမ့်ချ၍အရှုံးပေးကာ ဘုရားသခင်၏စိတ်နှလုံးသို့ မည်သို့ချဥ်းကပ်နိုင်မည်နည်း။
သမ္မာကျမ်းစာကို နားထောင်ပါ။ – ဘုရားသခင်၏အသံတော်ကိုနားထောင်ပြီး သင့်နှလုံးသားတွင် ကိုယ်တော်ဖော်ပြသည့်အရာကို ကြည့်ပါ။
ရေးသားထားခြင်းဖြင့် ဆုတောင်းပါ။ – ၎င်းသည် ဘုရားသခင်အားကြည်ညိုရန်၊ အပြစ်ကို ဝန်ခံရန်၊ သခင်ယေရှု၏ကျေးဇူးတော်ကိုချီးမွမ်းရန်နှင့် ပုဂ္ဂိုလ်ရေးကြီးထွားမှု အတွက် ဆုတောင်းရန် ကျွန်ုပ်အားမည်သို့ဖြစ်စေသနည်း။
အသိုင်းအဝိုင်းနှင့် မျှဝေပါ။ – ဘုရားသခင်၏တည်ကြည်သောမေတ္တာသို့ အခြားသူများကို ဖိတ်ခေါ်ရန် ဘုရားသခင်၏စိတ်နှလုံးနှင့်ပတ်သက်၍ ကျွန်ုပ်တို့အားကိုယ်တော် ဖော်ပြသောအရာကို မည်သို့မျှဝေနိုင်မည်နည်း။
ဆွေးနွေးမှု ခေါင်းစဉ်များ-
သင်၏ဘုရားနှင့်အချိန်ယူခြင်းအသက်တာနှင့်ပတ်သက်၍ သင်မည်သည့်အတွေ့အကြုံ ရခဲ့သနည်း။ အလုပ်တာဝန်တစ်ခု သို့မဟုတ် ငြီးငွေ့ဖွယ်ကောင်းသောအရာဟု ခံစားလေ့ရှိ ပါသလား။ သင်၏လက်ရှိဘုရားနှင့်အချိန်ယူခြင်းအသက်တာသည် မည်သို့နည်း။
ဘုရားသခင်နှင့် ပုဂ္ဂိုလ်ရေးအရဆက်ဆံမှုရှိရန် အဘယ်ကြောင့်လိုအပ်သနည်း။ ဘုရားသခင်အကြောင်းသိရုံမျှဖြင့် အဘယ်ကြောင့် ကျေနပ်ဖွယ်မဟုတ်သနည်း။
ကျွန်ုပ်တို့၏တစ်ကိုယ်ရည် ဘုရားနှင့်အချိန်ယူခြင်းကို စတင်သောအခါ၊ ဆုတောင်းခြင်းဖြင့် စတင်ရန် အဘယ်ကြောင့်အရေးကြီးသနည်း။ ဆုတောင်းခြင်းသည် ဘုရားသခင်နှင့် ကိုယ်တော်၏နည်းလမ်းတော်များကို ကျွန်ုပ်တို့နာခံရန် မည်သို့ကူညီပေးနိုင်သနည်း။ နားလည်မှုအတွက် ဆုတောင်းရန် အဘယ်ကြောင့်အရေးကြီးသနည်း။ ဘုရားသခင်၏နှုတ်ကပတ်တော်သည် ကျွန်ုပ်တို့ကိုပြောင်းလဲစေရန် သင်ဆုတောင်းသင့် ပါသလား။ ၎င်းသည် ဘုရားသခင်အားကျွန်ုပ်တို့၏ခံစားချက်ကိုပြောပြသောအခါ၊ ဘုရားသခင်ထံ ကျွန်ုပ်တို့၏ချဉ်းကပ်ပုံကို မည်သို့ပြောင်းလဲစေသနည်း။
ဘုရားနှင့်အချိန်ယူခြင်းအစီအစဥ်များ သို့မဟုတ် အချိန်ကာလအများစုသည် သင့်အတွက် အဘယ်ကြောင့်အဆုံးသတ်သွားသနည်း။
သင့်အတွက် အထောက်အကူဖြစ်စေမည့် ဘုရားနှင့်အချိန်ယူခြင်းအစီအစဉ်သည် အဘယ်နည်း။ သမ္မာကျမ်းစာကျမ်းတစ်အုပ်ကို တစ်နေ့တစ်ခန်း ဖတ်ရှုလေ့လာနေပါသလား။ ၎င်းကိုအဖွဲ့ထဲတွင် လုပ်ဆောင်နေပါသလား။ (ကျွန်ုပ်တို့သည် ကြာရှည်ခံမှုမရှိသည့် အစီအစဉ်ကောင်းကို ဖန်တီးလေ့ရှိသည်။ ပန်းတိုင်သည် သင်၏အဖခမည်းတော်နှင့် ရင်းနှီးမှုဖြစ်သည်ကို သတိရပါ။)
ဘုရားနှင့်အချိန်ယူဖို့ရန် မည်သည့်အချိန်သည် သင့်အတွက်အကောင်းဆုံးအချိန်ဖြစ်သနည်း။
၁၁၉:၉-၁၆၊ ၁၀၃ ကိုဖတ်ပါ။ သင်၏ဘုရားနှင့်အချိန်ယူခြင်းအသက်တာ၏ပန်းတိုင်သည် သင်၏ကောင်းကင်ဘုံရှင်ခမည်းတော်နှင့် နက်ရှိုင်းသောဆက်ဆံရေးဖြစ်ပါက၊ ပျင်းရိငြီးငွေ့ဖွယ်အလုပ်တာဝန်တစ်ခုအဖြစ် ယခင်ဘုရားနှင့်အချိန်ယူချိန်ကာလများ၌ သင်ရရှိခဲ့ခြင်းမရှိသောမည်သည့်အရာကို ယခုအချိန်တွင် သင်မျှော်လင့်သနည်း။
ဘုရားသခင်နှင့်အချိန်ယူခြင်းဆိုင်ရာ အဆိုပြုထားသောပုံစံတွင်၊ ACTS စံနမူနာဖြစ်သည့် - ကိုးကွယ်ခြင်း၊ ဝန်ခံခြင်း၊ ကျေးဇူးတော်ချီးမွမ်းခြင်းနှင့် တောင်းလျောက်ခြင်းတို့ကို ကျွန်ုပ်တို့ လိုက်နာကြသည်။
ဤကျမ်းပိုဒ်က ဘုရားသခင်အားကြည်ညိုရန်၊ ဘုရားသခင်သည် မည်သူဖြစ်သည်ကို အံ့သြစေရန် ကျွန်ုပ်အားမည်သို့လုပ်ဆောင်သနည်း။
ဤကျမ်းပိုဒ်က ကျွန်ုပ်၏အပြစ်ကိုမည်သို့ဖော်ပြသနည်း။
ဤကျမ်းပိုဒ်က သခင်ယေရှု၏ (နိုင်ငံတော်စတင်ခြင်း၊ ဆက်လက်တည်မြဲခြင်းနှင့် ပြီးပြည့်စုံခြင်း) များအတွက် ကျေးဇူးတော်ချီးမွမ်းရန် ကျွန်ုပ်အားမည်သို့လုပ်ဆောင်သနည်း။
ဤကျမ်းပိုဒ်က သန့်ရှင်းသောဝိညာဉ်တော်သည် ကျွန်ုပ်နှင့် ကျွန်ုပ်အားဖြင့်အမှုဆောင်ခြင်း အလို့ငှာ ဆုတောင်းရန်ကျွန်ုပ်အားမည်သို့လှုံ့ဆော်ပေးသနည်း။
နေ့စဉ်ဘုရားနှင့်အချိန်ယူခြင်းမှ သင့်အပေါ်အကျိုးသက်ရောက်မှုအရှိဆုံးအရာကို မျှဝေခြင်း၏ အရေးပါမှုသည် အဘယ်နည်း။
လှုပ်ဆောင်မှုအတွက် ခေါ် ဖိတ်ခြင်း-
1. သင်၏တစ်ကိုယ်ရည် ဘုရားနှင့်အချိန်ယူခြင်းအတွက် သင်ဖတ်လိုသော သမ္မာကျမ်းစာ တစ်အုပ်ကို ရွေးပါ။ အထက်ဖော်ပြပါပုံစံအတိုင်း အရွယ်အစားပေါ်မူတည်၍ အခန်းတစ်ခန်း သို့မဟုတ် အခန်းမှအပိုင်းများကို နောက် ၂ ပတ်ကြာဖတ်ပါ။
ဤပုံစံကိုလိုက်နာကာ သင်၏တစ်ကိုယ်ရည် ဘုရားနှင့်အချိန်ယူခြင်းကို ကုန်ဆုံးစေရာတွင် သင့်နှင့်အတူပါဝင်ရန် မိတ်ဆွေများကို ဖိတ်ခေါ်ပါ။ အဆုံးတွင်၊ ယနေ့ဖတ်ရှုခြင်းမှ သင့်အား ဘုရားသခင် မည်သို့အကျိုးသက်ရောက်စေခဲ့ပုံကို အချင်းချင်းမျှဝေပါ။
သင်၏သင်ခန်းစာဆရာနှင့်တွေ့ဆုံပြီး ဤအချိန်ကို ဘုရားသခင်မည်သို့အသုံးပြုခဲ့ပုံကို မျှဝေပါ။ ကောင်းမွန်စွာပြီးစီးခဲ့သလော။ အဘယ်ကြောင့်နည်း သို့မဟုတ် အဘယ်ကြောင့် မဟုတ်သနည်း။ ယခင်တစ်ကိုယ်ရည် ဘုရားနှင့်အချိန်ယူခြင်းအချိန်ကာလများ သို့မဟုတ် အစီအစဉ်များနှင့် ကွာခြားမှုမျိုးကို သင်ခံစားရသလော။
တံဆိပ်သတ်မှတ်ချက်များ-
[bookmark: _GoBack]ကျောင်းသားသည် ကျမ်းစာသင်ကြားရာတွင် တံဆိပ်အစိတ်အပိုင်းများပါ အကြောင်းအရာများအတိုင်း တသွေမတိမ်းလိုက်နာလျက်၊ သင်ခန်းစာတစ်လျောက်ဆွေးနွေးခဲ့သည့် အကြောင်းအရာများပေါ်အောင်မြင်စွာပြီးမြောက်သောအခါတွင် ဤအထိမ်းအမှတ်တံဆိပ်အား Thirdmill Institute မှ ဖောင်ဒေးရှင်းလက်မှတ်၏အစိတ်အပိုင်းတစ်ခုအဖြစ် ချီးမြှင့်မည်ဖြစ်သည်။
စံနမူနာ
ရေးသားချိန်		ကျမ်းပိုဒ်(များ)	
1. ဆုတောင်းခြင်းအားဖြင့် အရှုံးပေးလိုက်ပါ။
	
	
	
2. သမ္မာကျမ်းစာကို နားထောင်ပါ။
3. ရေးသားထားခြင်းဖြင့် ဆုတောင်းပါ။
	ကိုးကွယ်ခြင်း
ကိုယ်တော်၏ဂုဏ်အရည်အချင်းများနှင့် လုပ်ဆောင်ချက်များအတွက် ခမည်းတော်အား ချီးမွမ်းပါ။
	ဝန်ခံခြင်း
သင်၏အပြစ်ကိုဝန်ခံပြီး၊ သင်၏အပြစ်များကိုသိမှတ်ပါ။

	ကျေးဇူးတော်ချီးမွမ်းခြင်း
ကိုယ်တော်၏ကယ်တင်ခြင်းအတွက် ယေရှုခရစ်တော်ကိုချီးမွမ်းပါ (အတိတ်၊ ပစ္စုပ္ပန်၊ အနာဂတ်)
	တောင်းလျောက်ခြင်း
သီးခြားနည်းလမ်းများဖြင့် သင့်အားပြောင်းလဲပေးရန် ဝိညာဉ်တော်အားတောင်းလျောက်ပါ။


4. ဧဝံဂေလိအသိုက်အဝန်းအတွက် ပြင်ဆင်ပါ။
ယနေ့ကျမ်းပိုဒ်(များ)မှတဆင့် ဘုရားသခင်သည် သင့်အား မည်သည့်သက်ရောက်မှုရှိစေခဲ့သနည်း။
	
	

